stanford-oval/wikipedia huggingface dataset:
Miika Saloranta
Ura > Sooloura

Vuonna 2016 Miika Saloranta solmi sooloartistina levytyssopimuksen Universal Musicin kanssa. Soolodebyytti V*tun Friendzone -single julkaistiin keväällä 2018. Samana vuonna julkaistiin myös kappale Hengiltä ja vuoden 2019 keväällä vielä yksi single: Känäs Universal Musicin kautta. Kesäkuussa 2019 Miika ilmoitti purkaneensa sopimuksen Universal Musicin kanssa ja siirtyneensä independent-artistiksi, jonka jälkeen Miika on julkaissut itsenäisesti mm. kappaleet Hjallis, Kuka siin netis on ja Game Over. Vuonna 2020 julkaistiin myös yhdessä Johanna Von Herzenin kanssa yhteiskappale Apua!.
Ura > Muu toiminta

Miikalla on ollut vuoden 2018 keväästä alkaen oma YouTube-kanava "MiikaTV" jossa hän on pitänyt dokumenttisarjamaista vlogia nimeltä: "The Miika Show".
Aiheesta muualla

Facebook: Miika
Miroslav Đukić

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miroslav Đukić
Syntymäaika: 19. helmikuuta 1966 (ikä 58)
Syntymäpaikka: Šabac, Jugoslavia
Pelipaikka: libero
Pituus: 185 senttimetriä
Seura
Seura: Sporting Gijón
Tehtävä: päävalmentaja
Seurat
| Vuodet | Seura | O | (M) |
| 1986–1989 | Mačva Šabac | 62 | (3) |
| 1989–1991 | Rad | 60 | (2) |
| 1991–1997 | Deportivo La Coruña | 217 | (7) |
| 1997–2003 | Valencia | 156 | (4) |
| 2003–2004 | Tenerife | 27 | (0) |
| Yhteensä | Yhteensä | 522 | (16) |
Maajoukkue
| 1991–2001 | Jugoslavia | 48 | (2) |
Valmennusura
2006–2007: Serbia U21
2007: Partizan
2007–2008: Serbia
2009: Mouscron
2011: Hércules
2011–2013: Valladolid
2013: Valencia
2014–2015: Córdoba
2017: Al Shabab
2017–2018: Partizan
2019–: Sporting Gijón
 Seurajoukkueuran tilastot kattavat vain kansalliset sarjat.
Miroslav Đukić (serb. Мирослав Ђукић, s. 19. helmikuuta 1966) on serbialainen jalkapallovalmentaja ja entinen puolustaja. Joulukuusta 2019 lähtien hän on toiminut Sporting Gijónin päävalmentajana.
Ura

Đukić pelasi urallaan useissa seuroissa, myös Espanjan Primera Divisiónin Deportivo La Coruñassa sekä Valenciassa. Kaudella 1993–1994 Đukić oli Deportivon antisankari missaamalla rangaistuspotkun kauden päätösottelun loppuhetkillä. Rankkarimaalin myötä Deportivo olisi voittanut mestaruuden.
Jugoslavian maajoukkueessa Đukić pelasi 49 A-maaottelua ja oli mukana MM-kisoissa 1998 ja EM-kisoissa 2000.
Peliuransa jälkeen Đukić on toiminut Serbian alle 21-vuotiaiden maajoukkuevalmentajana. 9. tammikuuta 2007 hänesta tuli FK Partizanin uusi päävalmentaja. Hän luotsasi Serbian juniorit hopealle alle 21-vuotiaiden EM-kilpailuissa 2007. Hän jätti tehtävänsä menestyksekkäiden kisojen jälkeen keskittyen Partizanin valmentamiseen.
Đukić nimettiin 2007 Serbian A-maajoukkueen päävalmentajaksi MM2010-projektin loppuun saakka ulottuvalla sopimuksella.
Pekingin olympialaisissa 2008 Serbian joukkuetta luotsanneen Đukićin pesti maajoukkueluotsina jäi lyhyeksi hänen saatuaan potkut elokuussa 2008. Potkujen syynä oli Serbian jääminen alkulohkoon olympiajalkapallossa.
Đukić siirtyi 2009 belgialaisseura Excelsior Mouscronin päävalmentajaksi. Menestys talousvaikeuksista kärsivässä seurassa jäi kuitenkin vaisuksi ja marraskuun alussa 2009 Đukić jätti tehtävänsä. Joulukuun lopussa 2009 seura joutui jättämään liigan talousongelmien seurauksena.
Đukić palasi valmennustehtäviin maaliskuussa 2011 runsaan vuoden tauon jälkeen, kun Espanjan liigan putoamiskamppailuun juuttunut Hércules CF palkkasi hänet päävalmentajakseen. Đukić ei onnistunut pelastamaan Hérculesia putoamiselta ja jätti seuran kauden jälkeen. Kesäkuussa 2011 hän allekirjoitti kolmivuotisen sopimuksen Segundassa pelanneen Real Valladolidin kanssa. Đukićin johdolla Valladolid sijoittui kaudella 2011/12 Segundassa kolmanneksi ja palasi kahden kauden tauon jälkeen pääsarjaan. Serbialainen luotsasi seuran ensimmäisellä liigakaudellaan sijalle 14 ja sarjapaikka säilyi. Kauden jälkeen Đukić ilmoitti jättävänsä seuran ja etsivänsä uusia haasteita uralleen.
Đukićista tuli kesäkuussa 2013 Valencian päävalmentaja. Seuran alkukausi ei ollut odotusten kaltainen ja serbivalmentaja sai joulukuun puolivälissä potkut. Viimeiseksi otteluksi jäi 3–0 tappioon päättynyt kamppailu Club Atlético de Madridia vastaan. Valencia oli potkujen hetkellä La Ligassa yhdeksäntenä.
Lokakuussa 2014 Đukićista tuli La Ligassa jumboksi juuttuneen Córdoban päävalmentaja. Hän ei saanut Córdoban pelia kulkemaan edeltäjäänsä paremmin ja edelleen sarjan jumbona ollut seura erotti hänet maaliskuussa 2015.
Tammikuussa 2017 Đukićista tuli Al Shababin päävalmentaja loppukauden kattavalla sopimuksella. Kauden jälkeen Đukić jätti seuran ja palasi kotimaahansa FK Partizanin päävalmentajaksi. Hän jätti seuran elokuussa 2018.
Đukić palasi Espanjaan joulukuussa 2019 valmentamaan Sporting Gijónia.
Saavutukset

Serbian cup: 2018
Morgan Walter Philips

Morgan Phillips (s. 18. kesäkuuta 1902 – 15. tammikuuta 1963) oli brittiläinen työväenpuolueen pääsihteeri. Hän johti puolueen kahteen vaalivoittoon. Phillips toimi Sosialistisen internationaalin presidenttinä vuosina 1951–1957.[lähde? ]
Nanoauto

Nanoauto.
Nanoauto on molekyyli, jonka professori James Tourin ryhmä kehitti vuonna 2005 yhdysvaltalaisessa Ricen yliopistossa. Alkuperäisellä nanoautolla ei ole molekyylimoottoria. Nanoauto kehitettiin, jotta voitaisiin tutkia eteneekö fullereenit metallipinnoilla liukumalla vai pyörimällä (pyörimällä).
Nanoautossa on H-kirjaimen muotoinen ”runko” ja fullereenimolekyylit (C60) pyörinä neljässä kulmassa.
Kultapinnalle nanoautot asettuvat fullereenimolekyylien välityksellä, ja ne voidaan havaita tunnelointimikroskoopilla. Jos pinta lämmitetään 200 °C:seen, nanoautot liikkuvat eteen ja taakse fullereenien toimiessa pyörinä. Fullereenipyörät kytkeytyvät alkyyniakseliin hiili-hiili-atomiparin läpi. Kun lämpötila on tarpeeksi korkea, neljä hiili-hiili-atomipariakselia alkaa pyöriä ja nanoauto lähtee liikkeelle. Toisinaan auto vaihtaa suuntaa. Tourin ryhmän professori Kevin Kelly varmisti liikkeenselvennä tönäisemällä nanoautoa STM-mikroskoopin kärjellä.
Nanoautosta on suunniteltu myös versioita, joilla olisi molekyylimoottori.
Nebbiuno

| Nebbiuno |
| --- | --- |
 Nebbiunon kirkko.
 Nebbiuno
 Koordinaatit: 45°48′16″N, 8°31′41″E 
Valtio:   Italia
Alue:  Piemonte
Maakunta:  Novara
Hallinto:  
 – Kaupunginjohtaja:  Elis Piaterra
Pinta-ala:  
 – Maa:  8,27 km²
Korkeus:  430 (min. 251 - maks. 922) m
Väkiluku (2015):  1 831
 – Väestötiheys:  222 as./km²
Aikavyöhyke:  UTC+1
 – Kesäaika:  UTC+2
Postinumero:  28010
Suuntanumero(t):  0322
Infobox OKVirheellinen NIMI-arvo: 
Nebbiuno on kunta Pohjois-Italiassa Novaran maakunnassa Piemonten alueella. Nebbiunon naapurikunnat ovat Armeno, Lesa, Massino Visconti, Meina ja Pisano.
Natsumi Hara

| Henkilötiedot |
| --- | --- | --- |
Koko nimi: Natsumi Hara
Syntymäaika: 18. elokuuta 1988 (ikä 36)
Syntymäpaikka: Japani
Kansalaisuus:  Japani
Pelipaikka: Hyökkääjä
Pituus: 168 cm
Maajoukkue
| 2005 | Japani | 1 (0) |
Natsumi Hara (jap. 原 奈津美, Hara Natsumi; s. 18. elokuuta 1988) on japanilainen entinen jalkapalloilija.
Jalkapallomaajoukkue

Hara debytoi Japanin maajoukkueessa maaliskuussa 2005.
Ménerbes

Ménerbesin kylää.
Ménerbes [menɛʁb] on Ranskan kunta Provence-Alpit-Riviera‎n alueella Vauclusen departementissa. Kunnan asukasluku vuonna 2014 oli 1 187. Ménerbes kuuluu Cheval-Blancin kantoniin Aptin arrondissementissa. Lähin suurempi kaupunki on Aix-en-Provence noin 40 kilometriä etelään.
Luberon-vuoristossa sijaitseva Ménerbes kuuluu kauneimpien ranskalaiskylien järjestöön Les Plus Beaux Villages de France. Siihen kuuluu kuusi muutakin Vauclusen kylää.
1990-luvulla Ménerbes tuli tunnetuksi englantilaisen mainosmiehen Peter Maylen uutena asuinpaikkana, josta hän kirjoitti kirjan Vuosi Provencessa monine jatko-osineen ja niiden pohjalta tehtyine televisiosarjoineen.
Aiheesta muualla

Kuvia tai muita tiedostoja aiheesta Ménerbes Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Ménerbes & en:Ménerbes
Käännös suomeksi
Mirosław Bałka

| Mirosław Bałka |
| --- | --- |

Henkilötiedot
Syntynyt: 1958 Varsova
Kansalaisuus:  Puola
Taiteilija
Ala:  kuvataide
Taidesuuntaus:  kuvanveisto, installaatio, video
Kuuluisimpia töitä:  Estonia-laivan onnettomuuden uhrien muistomerkki, Tukholma 1997. How it is, Tate Modern, 2009.
Miroslaw Balka, M/S Estonian onnettomuuden muistomerkki, 1997  Tukholmassa.
Mirosław Bałka (s. 1958 Varsova, Puola) on puolalainen taiteilija. Hän valmistui vuonna 1985 Varsovan Taideakatemiasta. Hän asuu ja työskentelee Otwockissa ja Varsovassa. Hän johtaa Spatial Activities -studiota Poznanin Taideakatemian yhteydessä.
Taide ja teokset

Balkan taiteen lähtökohta on ihminen ja ihmisen mitat. Hän hahmottaa tilaa omalla kehollaan: useiden teosten lähtökohtana ovat taiteilijan kehon ja sen ulottuvuuksien mitat. Tällaisten teosten nimi ja mitat ovat sama asia, esimerkiksi Nykytaiteen Museo Kiasman kokoelmiin kuluva teos vuodelta 1994 on nimeltään 250x380x0,3, 2x(190x60x59) ja sisältää nimessä mainitun kokoiset osat (yksi iso ja kaksi pientä, mitat ovat senttimetrejä). Teosten materiaalit ovat usein peräisin taiteilijan omasta elämästä. Kiasman teoksessa käytetty tuhka on taiteilijan uunista, linoleumi lapsuuden kotitalosta.
Monet Balkan teokset liittyvät historian traagisiin tapahtumiin tai hiljaisiin draamoihin. Hänen teoksissaan ja niiden materiaaleissa – tuhka, saippua, ruostunut teräs... – on nähty viitteitä juutalaisvainoihin; myös Tate Modernin How it is -teoksen mustaa tilaa on tulkittu viitteenä junavaunujen pimeyteen ja määränpään lopullisuuteen. Balkan uudemmat videoteokset on kuvattu keskitysleirien paikoilta: vaatimaton maisema ei itsessään paljasta mitään, vain näihin paikkoihin viittaavat teosnimet ja katsojan tieto niiden historiasta tuo teoksiin ankean sisällön. Kuolema on ollut läsnä Balkan elämässä epäsuorasti lapsuudesta lähtien. Isä oli hautakiviveistäjä ja Balka varttui ja asuu edelleen Treblinkan lähellä. Vaikka hän on syntynyt sodan jälkeen, oli Puolan juutalaisten kohtalo läsnä hänen nuoruudessaan. Siitä ei kuitenkaan avoimesti puhuttu, mutta historian muisti oli läsnä epäsuorasti.
Taide ja teokset > Suomessa

Balkan teoksia on nähty Suomessa Borealis V -näyttelyssä Porin taidemuseossa  vuonna 1991 ja Ars 95 -näyttelyssä, johon Balka toi veistoksia nimeltään ja mitoiltaan 200x74x56. Niiden sisään mahtui seisomaan, ikään kuin pieneen koppiin tai kuoren sisään. Tämä sisätila oli lämmitetty 37-asteiseksi, ruumiinlämpöiseksi.
Vuonna 2013 Balka toteutti Helsingissä Ihme-teoksen Signaalit, joka perustui lippuviittomiin. Teos toteutettiin yhdessä kaupungin asukkaiden kanssa.
Balkan teoksia on Kiasman kokoelmassa.
Aiheesta muualla

Kuvia tai muita tiedostoja aiheesta Mirosław Bałka Wikimedia Commonsissa
Video Balkan teoksen toteutuksesta (ei puhetta)
How It Is -näyttelystä tate.org-uk-sivustolla] (englanniksi)
IHME productions
Ménigoute

| Ménigoute |
| --- | --- |
 Goottilainen Boucardin kappeli
 vaakuna
 Ménigoute
 Koordinaatit: 46°29′46″N, 00°03′28″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  19,2 km²
Väkiluku (2016):  860
 – Väestötiheys:  44,8 as./km²
Postinumero:  79340
Infobox OKVirheellinen NIMI-arvo: 
Ménigoute on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin koillis- ja Parthenayn kaakkoispuolella. Kunnan pinta-ala on 19,2 neliökilometriä ja siellä on arviolta 860 asukasta (vuonna 2016).
Kunta tunnetaan ornitologisten elokuvien festivaalistaan ja luontoelokuvakoulutuksestaan, joka kuuluu Poitiers’n yliopiston alaisuuteen.
Aiheesta muualla

Kuvia tai muita tiedostoja aiheesta Ménigoute Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Ménigoute
Länsi-Ranskalle tyypillinen muistomerkki Croix hosannière (”Hoosianna-risti”) Ménigoutessa
Käännös suomeksi
Méolans-Revel

| Méolans-Revel |
| --- | --- |
 Rioclar-Haut’n kylä kunnassa
 Méolans-Revel
 Koordinaatit: 44°24′8″N, 6°30′44″E 
Valtio:  Ranska
Alue:  Provence-Alpit-Riviera
Departementti:  Alpes-de-Haute-Provence
Arrondissementti:  Barcelonnette
Kantoni:  Lauzet-Ubaye
Hallinto:  
 – Hallinnon tyyppi:  Kunta
 – Pormestari:  Daniel Million Rousseau
Pinta-ala:  
 – Kokonaispinta-ala:  127,7 km²
Väkiluku (2021):  323
 – Väestötiheys:  2,5 as./km²
Postinumero:  04340
 
 www.meolans-revel.fr 
Infobox OKVirheellinen NIMI-arvo: 
Méolans-Revel on Ranskan kunta Provence-Alpit-Rivieran hallintoalueen Alpes-de-Haute-Provencen departementissa. Kunnan pinta-ala on 127,7 neliökilometriä, ja sen asukasluku oli 323 vuonna 2021.
Vuoristoinen ja harvaan asuttu kunta Ranskan Alpeilla nousi uutisiin 24. maaliskuuta 2015 Germanwingsin lento 9525:n turmapaikkana, mutta myöhemmin paikaksi tarkentui naapurikunta Le Vernet.
Nykyinen Méolans-Revelin kunta muodostettiin vuonna 1973, kun Méolans’n ja Revelin kunnat yhdistettiin.
Aiheesta muualla

Kuvia tai muita tiedostoja aiheesta Méolans-Revel Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Méolans-Revel
Käännös suomeksi
Mérichas

| Mérichas Μέριχας |
| --- | --- |
 Mérichaksen kylä.
 Mérichas
 Koordinaatit: 37°23′17″N, 24°23′50″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kéa-Kýthnos
Kunta:  Kýthnos
Hallinto:  
 – Asutustyyppi:  kylä
 – Kallikrates-koodi:  6302000210
Väkiluku (2011):  369
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mérichas (kreik. Μέριχας) on Kreikan kylä, joka sijaitsee Kýthnoksen saarella. Se kuuluu hallinnollisesti Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen. Kylä on osa Dryopídan kyläyhdyskuntaa. Kylän väkiluku on 369 (vuonna 2011).
Antiikin Kythnoksen kaupungin muureja Vryókastrossa.
Mérichas sijaitsee Kýthnoksen länsirannikolla noin kahdeksan kilometriä saaren pääkylästä Kýthnoksen kylästä eli Chórasta lounaaseen ja saman verran Dryopídan kylästä länteen. Se on saaren pääsatama ja sieltä on yhteydet Pireukseen ja lähisaarille. Kylän pohjoispuolella oleva Vryókastrona tunnettu kukkula oli saaren antiikin aikaisen Kythnoksen poliksen kaupunkikeskuksen paikka. Se oli asuttu 600-luvulle saakka. Paikalla on temppeleiden ja muiden rakennusten sekä muurien raunioita.
Aiheesta muualla

Kuvia tai muita tiedostoja aiheesta Mérichas Wikimedia Commonsissa
Ménessaire

| Ménessaire |
| --- | --- |
 Château de Ménessaire
 Ménessaire
 Koordinaatit: 47°08′09″N, 4°08′55″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  14,9 km²
Korkeus:  550 m
Väkiluku (2018):  85 
 – Väestötiheys:  5 as./km²
Kunnan numero:  21403
Infobox OKVirheellinen NIMI-arvo: 
Ménessaire on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 70 kilometriä Beaunen kaupungista länteen.
Kunnan alueella on keskiaikaisen 1300-luvun linnan paikalle 1600-luvulla rakennettu linna Château de Ménessaire. Vanha linna poltettiin ainakin kahdesti. Ensin tuleva Ranskan kuningas Ludvig XI vuonna 1444 ja toisen kerran hugenotit vuonna 1570. Nykyään linna tarjoaa majoituspalveluita.
La maison du Seigle on museo, joka esittelee Morvanin tärkeimmän viljan rukiin. Museo esittelee rukiin historiaa alueella, ruisoljesta valmistettuja esineitä, morvanilaisia olkikattoisia mökkejä sekä kärryjä. Se on osa Morvanin ekomuseoita.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Ménessaire Wikimedia Commonsissa
Nanolapsi

| Nanolapsi |
| --- | --- |

Tunnisteet
IUPAC-nimi:  2-(4-{2-[3,5-bis(pent-1-yn-1-yl)phenyl]ethynyl}-2,5-bis(3,3-dimethylbut-1-yn-1-yl)phenyl)-1,3-dioxolane
CAS-numero:  618904-86-2
Ominaisuudet
Molekyylikaava:  C39H42O2
Moolimassa:  542,76 g/mol
Nanolapset tai nanoputit (vrt. lilliputit) on joukko orgaanisia yhdisteitä, joiden rakennekaava muistuttaa ihmistä esittävää tikku-ukkoa. James Tour kollegoineen Ricen yliopistossa syntetisoi tällaisia molekyylejä ensimmäisenä vuonna 2003 osana kemian opetusohjelmaa nuorille opiskelijoille. Yhdisteet koostuvat tyypillisesti kahdesta bentseeni-renkaasta, joita yhdistää muutaman hiiliatomin muodostama "vartalo". Hahmon "kädet" ja "jalat" muodostuvat neljästä asetyleeni-ryhmästä joihin on liittynyt alkyyli niiden päissä. Nanolapsen "pää" taas on 1,3-dioksolaani-rengas.
Aiheesta muualla

Wikimedia Commonsissa on kuvia tai muita tiedostoja aiheesta .
PubChem: 2-(2,5-Di(3,3-dimethyl-1-butynyl)-4-(3,5-di(1-pentynyl)phenylethynyl)phenyl)-1,3-dioxolane
Natsuzuki (1944)

| Natsuzuki / 夏月 |
| --- | --- |
 Natsuzuki

Aluksen vaiheet
Rakentaja:  Sasebon laivastoarsenaali
Kölinlasku:  1. toukokuuta 1944
Laskettu vesille:  2. joulukuuta 1944
Palveluskäyttöön:  8. huhtikuuta 1945
Poistui palveluskäytöstä:  5. lokakuuta 1945
Loppuvaihe:  Britannialle 25. elokuuta 1947 romutettu 1947-1948
Tekniset tiedot
Uppouma:  2 743 t (normaali) 3 759 t (kuormattu)
Pituus:  134,2 m
Leveys:  11,6 m
Syväys:  4,15 m
Koneteho:  50 000 shp
Nopeus:  33 solmua
Miehistöä:  263
Aseistus
Aseistus:  8 × 10 cm/65 type 98 4 × 25 mm type 96 4 × 61 cm torpedoputkea 56 × syvyyspommia
Natsuzuki (jap. 夏月) oli keisarillisen Japanin laivaston Fuyutsuki-luokan hävittäjä toisessa maailmansodassa.
Valmistus

Alus tilattiin Sasebon laivastontelakalta, missä köli laskettiin 1. toukokuuta 1944. Se laskettiin vesille vielä saman vuoden lopulla 2. joulukuuta ja otettiin palvelukseen 8. huhtikuuta 1945.
Palvelus

Palvelukseenotettaessa alus liitettiin miehistön koulutukseen Japanin 2. laivaston 11. hävittäjälaivueeseen päällikkönään aiemmin Shiguren päällikkönä ollut komentaja Nishino Shigeru. Alus liitettiin 20. huhtikuuta laivueen mukana yhdistettyyn laivastoon.
Alus liitettiin 25. toukokuuta yhdistetyn laivaston 31. saattajalaivueen 41. hävittäjäviirikköön, jonka muut alukset olivat Fuyutsuki, Suzutsuki ja Yoizuki. Se vaurioitui 16. kesäkuuta pahoin osuttuaan miinaan ja jouduttiin siirtämään Saseboon korjattavaksi. Japanin antautuessa alus oli Mojissa.
Alus poistettiin palveluksesta 5. lokakuuta 1945, minkä jälkeen se kuljetti kotiutettavia sotilaita takaisin Japaniin. Se luovutettiin 25. elokuuta 1947 sotakorvauksena Britannian kuninkaalliselle laivastolle ja romutettiin 1948 Uragassa.
Vuohilammi (Keuruu, eteläinen)

| Vuohilammi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°20′29″N, 24°27′52″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  suo-oja 
Järvinumero:  35.483.1.029
Mittaustietoja
Pinnankorkeus:  170,2 m  
Rantaviiva:  0,554 km  
Pinta-ala:  1,752 ha  
Saaria:  ei saaria 
 fiVuohilammi 
Vuohilammi  on Keski-Suomessa Keuruulla Simsiön kylän lähellä sijaitseva lampi. Samalla paikalla on toinenkin saman niminen lampi, joista tämä on niistä se eteläisin lampi.
Maantietoa

Lammen pinta-ala on 1,8 hehtaaria, se on 250 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 170,2 metriä mpy.
Natsuko Hara

| Henkilötiedot |
| --- | --- | --- |
Koko nimi: Natsuko Hara
Syntymäaika: 1. maaliskuuta 1989 (ikä 35)
Syntymäpaikka: Tokio, Japani
Kansalaisuus:  Japani
Pelipaikka: Keskikenttäpelaaja
Pituus: 155 cm
Seurat
| Vuodet | Seura | O (M) |
| 2006–2015 | Nippon TV Beleza | 149 (5) |
Maajoukkue
| 2010 | Japani | 2 (0) |
 Seurajoukkueuran tilastot kattavat vain kansalliset sarjat.
Natsuko Hara (jap. 原 菜摘子, Hara Natsuko; s. 1. maaliskuuta 1989 Tokio) on japanilainen jalkapalloilija.
Jalkapallomaajoukkue

Hara debytoi Japanin maajoukkueessa tammikuussa 2010. Hän on pelannut kaksi maaottelua.
Aiheesta muualla

FIFA (Arkistoitu – Internet Archive)
Musiikkia Paanukirkossa

Paanukirkko
Musiikkia Paanukirkossa – Musiikkijuhla on vuosittain Kärsämäellä järjestettävä klassisen musiikin tapahtuma. Ensimmäisen kerran tapahtuma järjestettiin vuonna 2005. Musiikkijuhlat järjestetään heinäkuussa ja ne kestävät 3–4 päivää. Festivaalille osallistuu vuosittain noin 500 konserttikävijää. Tapahtuman taiteellinen johtaja on pianisti Antti Hotti. Musiikkia Paanukirkossa – Musiikkijuhla on osa Kärsämäen Kesä tapahtumakokonaisuutta, johon kuuluvat lisäksi ARS Kärsämäki -nykytaidenäyttely ja Elämäntarinafestivaali Tarinaniskennän SM-kilpailuineen.
Historia

Musiikkijuhlien taustalla toimii Musiikkia Paanukirkossa ry, johon kuuluu aktiivisia paikkakuntalaisia ja musiikin ystäviä eri puolilta Suomea. Musiikkijuhlien alkuideoinnista ovat vastanneet Kärsämäeltä kotoisin oleva säveltäjä Asko Hyvärinen, intendentti-pianisti Hanna Kosonen ja Pekka Luukkonen. Asko Hyvärinen ja Hanna Kosonen toimivat juhlan taiteellisina johtajina vuoteen 2009 saakka.
Esiintyjät

Edellisinä vuosina Musiikkia Paanukirkossa – Musiikkijuhlilla ovat esiintyneet muun muassa Esa Ruuttunen, Helena Juntunen, Ritva Oksanen, Johanna Rusanen-Kartano, Matti Ristinen sekä Meta4.
Musiikkijuhlilla on kuultu myös useita kantaesityksiä. Teoksia on esitetty muun muassa Jukka Koskiselta, Asko Hyväriseltä, Olli Virtaperkolta ja PerMagnus Lindborgilta.
Konserttipaikat

Pääkonserttipaikkana toimii Kärsämäen Paanukirkko, jossa yhdistyvät moderni arkkitehtuuri ja 1700-luvun työmenetelmät. Paanukirkko on alueen merkittävimpiä nähtävyyksiä ja se kerää vuosittain tuhansia kävijöitä. Paanukirkko on akustiikaltaan erinomainen ja sinne mahtuu enimmillään noin 140 kuulijaa. Lisäksi konsertteja on pidetty esimerkiksi Sydänmaankylän Sykkeessä.
Kannatuskonsertit

Musiikkia Paanukirkossa ry järjestää myös ympäri vuoden kannatuskonsertteja, joilla kerätään varoja Musiikkijuhlan järjestämiseen.
Aiheesta muualla

Musiikkia Paanukirkossa – Musiikkijuhla
Kärsämäen Kesän kotisivut
Morgan Uceny

Morgan Uceny (s. 10. maaliskuuta 1985) on yhdysvaltalainen keskimatkojen juoksija, jonka päämatka on 1500 metriä.
Uceny voitti 1 500 metrin Timanttiliigan kokonaiskilpailun vuonna 2011. Hän voitti seitsemästä osakilpailusta kolme. Uceny juoksi 1 500 metrillä myös kauden 2011 kärkituloksen maailmassa 4.00,06. Se on myös hänen ennätyksensä.
Uceny pääsi Daegun MM-kilpailujen loppukilpailuun 2011 ollen yksi kilpailun suosikeista, mutta kaatui ennen viimeisen kierroksen alkua, kun hän kompastui maahan kaatuneeseen Hellen Obiriin. Hän juoksi kuitenkin maaliin ollen alkuperäisissä tuloksissa kymmenes. Nataliya Tobiaksen kärähtäessä testosteronista nousi Uceny lopputuloksissa yhdeksänneksi.
Lontoon olympialaisissa 2012 Ucenylla oli jälleen epäonnea loppukilpailussa, kun hän kompastui viimeisen kierroksen alussa Ekaterina Kostetskayan jalkaan ja kaatui niin rajusti, että joutui keskeyttämään kilpailun.
Henkilökohtaiset ennätykset

800 metriä: 1.58,37 (Berliini 2011)
1 500 metriä: 4.00,06 (Lignano Sabbiadoro 2011)
Méniko

| Méniko Μένικο |
| --- | --- |
 Méniko
 Koordinaatit: 35°5′55″N, 33°8′36″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kyläyhdyskunta
Väkiluku (2011):  1 023
Aikavyöhyke:  UTC+2
 – Kesäaika:  UTC+3
 
 www.menico.org 
Infobox OKVirheellinen NIMI-arvo: 
Méniko (kreik. Μένικο) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on 1 023 (2011).
Ménikon kylä sijaitsee Kyproksen keskiosissa noin 20 kilometriä länteen pääkaupunki Nikosiasta. Kylän merkittävin kirkko on Pyhän Kyprianoksen ja Pyhän Justinan (Ágios Kyprianós kai Agía Ioustíni) kirkko, jonka vanhimmat osat ovat 1300-luvulta.